zázračná pilulka na zajakavosť existuje!
každý tvrdí, že zázračná pilulka na zajakavosť neexistuje. ja tvrdím opak. zázračná pilulka na zajakavosť existuje. pýtaš sa, ako to myslím? Čo je to za blud?
dobre, neexistuje v takej forme, akú by sme si želali. nefunguje to tak, že užiješ pilulku a všetko sa vyrieši.
funguje to trochu inak. tie pilulky treba ju brať pravidelne a dlhodobo. potom sa dostaví ten správny efekt a dokážeš výrazne zlepšiť svoju plynulosť.
vlastne to ani nie sú pilulky, žiadna medicína.
pravidelný tréning
určite si si vedomý, že plynulosť máš v sebe. sú chvíle, keď hovoríš plynulo. možno to nevieš v tomto momente ovplyvniť, ale vieš, že je to tam.
ide o to, že tvoj mozog si zvykol reagovať zajakavosťou v stresových situáciách. je to naučená reakcia.
na to, aby reagoval iným, prijateľnejším spôsobom si potrebuje zvyknúť na inú odozvu. to znamená, musí si zvyknúť reagovať inak.
podľa výskumov trvá vytvorenie nového návyku približne 21 dní. samozrejme je to individuálne a záleží počte opakovaní.
dám ti príklad: po novom roku ešte väčšina z nás píše ešte niekoľko týždňov v dátume starý rok, ktorý už uplynul. niekomu to trvá dlhšie, keď nepíše dátum veľmi často, ale úradníkom, ktorý ho píšu denne niekoľko krát trvá podstatne kratšie si zvyknúť na zmenu. je to v počte opakovaní.
to je dôvod, prečo je pravidelný tréning taký dôležitý.
rýchle uspokojenie
podľa mojej skúsenosti, keď som začal doma trénovať, veľmi rýchlo som dosiahol výsledky a hovoril som plynulejšie. bolo to vždy po niekoľkých dňoch. potom som sa uspokojil a prestal doma trénovať.
bola to krátka doba, nevytvoril som si návyk. nevyhnutne som sa musel dostať na pôvodnú úroveň. tak ako som písal v článku „prečo je každá terapia neúčinná? zisti dôvod!“, nastalo u mňa sklamanie a ďalšia nechuť znovu trénovať. nevedel a nechcel som sa motivovať ku dlhodobejšiemu tréningu. odkladal som to ne neskôr, ako keby to nebolo dôležité. pritom ten čas uplynul tak čí tak. akurát ja som nemal výsledky. keď sa pozerám späť, pár minút denne by som si našiel čas. nikdy nebolo nič tak dôležité, aby som mal reálny dôvod sa sám sebe venovať pár minút denne. naozaj som nemal zo seba dobrý pocit. hlavne preto, ako som písal v úvode, že som stále vedel, že plynulosť vo mne drieme a ja som neurobil nič preto, aby som ju zobudil.
pohľad z inej strany
dnes sa na celý ten čas dívam inak a dokážem sa na vec pozrieť aj z inej strany.
zober si, že vyhľadáš pomoc. logopéda, rečového pedagóga, psychológa. kohokoľvek.
tí ľudia sa ti venovali a dali ti všetko podľa ich najlepšieho vedomia. celú túto problematiku možno vedeli viac alebo menej úspešne uchopiť. možno celkom nevedeli kde je pes zakopaný, ale vždy, aspoň u mňa, sa mi snažili odovzdať to najlepšie, čo mohli a vedeli.
a teraz si predstav, že ich klient navštívi znovu a znovu a chce výsledky. a pritom sám vie, že sa radám a návodom nevenoval tak, ako mohol.
aj oni poznajú, že klient doma netrénoval. vieš si predstaviť, ako sa cíti človek, ktorý v najlepšej viere a snahe odovzdáva to najlepšie čo vie a môže? keď je celá snaha ako keď hádže hrach na stenu? napriek snahe to nemá účinok?
je to na každom z nás
pokiaľ ti je aspoň trochu známe to, čo som doteraz opísal, je možno čas sa zastaviť. aspoň ja som to urobil. prišiel som na to, že tu nebudem naveky. pokiaľ chcem zlepšiť svoju plynulosť, tak to za mňa nikto neurobí. sám som zodpovedný za svoje výsledky. aj keď som hľadal rady a postupy kde som mohol, samotná znalosť bez toho, aby som to začal používať mi bola na nič.
Čarovná pilulka pravidelne a často
teraz si zrejme uvedomuješ, že jediná čarovná pilulka na zajakavosť je snaha a pravideľný tréning. dôvod je jednoduchý. naučiť sa hovoriť a hlavne myslieť iným spôsobom. pretože technika ako hovoriť plynulo sa dá naučiť veľmi rýchlo. dlhšie trvá prijať sám seba a zistiť, že vlastne dokážem to, o čom som si vždy myslel, že nie je možné. sú to pokusy a opakované pozitívne skúsenosti. postupne v ťažších a ťažších situáciách.
urob pre seba
> 
>  sám pre seba si zhodnoť svoj doterajší postup. to koľko si sa naozaj svojej plynulosti venoval času a koľko „neúspešných“ terapií si v skutočnosti absolvoval. urob si z toho sám záver.
> 
> 
> 
pokiaľ ti napadlo, že ešte nie je nič stratené a že by si so svojou plynulosťou mohol stále niečo robiť, nie iba o tom snívať, tak ti gratulujem. toto zistenie a  rozhodnutie má pre začiatok pre teba veľkú silu.
máš dojem, že by si chcel zlepšiť plynulosť reči, len nevieš ako? skúsil si už väčšinu možností a každá terapia a postup sa ukázala ako neúčinná? dnes ti ukážem, prečo môže byť aj tá najlepšia terapia neúčinná.
Ľudia chcú hovoriť plynulo. túžia po tom. vedia, že im to výrazne zlepší ich životné možnosti, zlepší vzťahy, urýchli kariérny postup.
s nádejou vyhľadajú odborníka, logopéda, terapeuta, psychológa, šamana, bosorku aj santa clausa… každého, kto by mohol vedieť, čo robiť. najlepšie, aby mal čarovný prútik.
ja som robil to isté. a každý z ľudí, ktorých som navštívil sa mi snažil pomôcť. bola to pomoc zo špecifickej oblasti, niekedy viac nápomocná, inokedy menej. jedno však mali všetci spoločné. ich metódy boli neúčinné. všetky do jednej.
ak mám byť úprimný, oni mali určité výsledky. zo začiatku. ale postupne som sa vrátil tam, kde som bol.
otázka znie: „kde bol teda problém?“
uvedomil som si, že som si vypočul informáciu. doma som skúsil to, čo mi ukázali a často to bolo všetko. pokiaľ som cvičil a trénoval, tak som väčšinou prestal po niekoľkých dňoch, keď sa ukázali prvé výsledky. alebo som cvičil nepravidelne. keď ma to napadlo. chýbala mi vytrvalosť a odhodlanie.
podľa známych vedeckých výskumov trvá formovanie nového návyku minimálne 21-30 dní. presný čas je obtiažne určiť, pretože je to pri každom človeku individuálne. okrem toho záleží od počtu opakovaní, dobe a intenzite tréningu. pri komplexných návykov, kde je potrebné zosúladiť niekoľko nezávislých prvkov je to až trojnásobok času.
ako správne tušíš, odpoveď na otázku, prečo u mňa bola každá terapia neúčinná, aj keď to zo začiatku vyzeralo nádejne bola tá, že som si nevytvoril návyk. jednak návyk pravidelného tréningu, ale čo je dôležitejšie, návyk používaš nový spôsob reči, alebo mentálneho nastavenia.
pokiaľ som si bol vedomý toho, že to používam, bolo to fajn. Časom som zabudol používať to, čo som natrénoval. mozog síce pri tréningu vytváral nový zvyk, nové, „plynulé“ nervové spojenia. tie ale po niekoľko málo opakovaní neboli dosť silné na to, aby po nich prebiehali signály automaticky. preto som sa časom vrátil do starých koľají. bol som z toho sklamaný, pretože som veril, že už konečne by niečo mohlo fungovať.
> „nikdy v živote sa nevzdávaj, aj keď si myslíš, že si prehral… pretože skutočne prehráš až vtedy, keď sa vzdáš…“ – neznámy autor
dôsledok bol, že do každého nového spôsobu a novej terapie som šiel čím ďalej, tým viac skeptický. nakoniec som hľadanie na niekoľko rokov vzdal. vytvoril som si obmedzujúce presvedčenie, že prečo sa snažiť, aj tak nič nefunguje…
podľa mňa je akýkoľvek pravidelný tréning, je oveľa lepší ako vôbec žiadny.
až keď som ja sám uveril, že je možné hovoriť plynulo a výrazne tak zlepšiť kvalitu svojho života a dokonca som pre to aj niečo robil, až potom sa začali veci zlepšovať… výrazne a rýchlo sa zlepšovali a stále zlepšujú…
urob pre seba
> opýtaj sa sám seba:
> 
> „koľko terapií a cvičení som už vyskúšal?“
> 
> „koľkým z nich som dal naozaj šancu, aby ukázali prvé výsledky?“
> 
> „uspokojil som sa a prestal som hľadať možnosti, ako hovoriť plynulo?“
> 
> „som ochotný venovať sebe a svojej reči aspoň 30 dní pravidelného tréningu?“